cyanic-selkie/wikianc huggingface dataset:
2-ஆம் நூற்றாண்டு
thumb|300px|கிபி 2ம் நூற்றாண்டின் ஆரம்பத்தில் கீழைத்தேய அரைக்கோளம் thumb|300px|கிபி 2ம் நூற்றாண்டின் இறுதியில் கீழைத்தேய அரைப்பகுதி thumb|350px|[[பிரித்தானியாவில் கிரீனெட் என்ற இடத்தில் எஞ்சியிருக்கும் ஏட்ரியன் சுவரின் பகுதி]] 2ம் நூற்றாண்டு என்ற காலப்பகுதி ஜூலியன் நாட்காட்டியின் படி கிபி 101 தொடக்கம் கிபி 199 வரையான காலப்பகுதியை குறிக்கிறது. இக்காலப் பகுதி தொன்முறை யுகமாகக் கருதப்படுகிறது.
இந்நூற்றாண்டின் ஆரம்பத்தில், ரோமப் பேரரசு அதன் பேரரசன் திராசானின் ஆட்சியின் கீழ் மிகப்பெரும் வளர்ச்சியைக் கண்டிருந்தது. ஆனாலும் திராசானின் மறைவிற்குப் பின்னர் (117) அதன் மிகுதியான வரலாறு வெறுமனே ஆட்சியைக் காப்பாற்றும் வகையிலான நடவடிக்கைகளிலேயே ஈடுபட்டிருந்தது. இக்காலப்பகுதியில் ஏட்ரியன் என்பவனின் ஆட்சியில் ஜெருசலேமில் இருந்து யூதர்கள் வெளியேற்றப்பட்டனர். இரண்டாம் நூற்றாண்டின் கடைசிப் பகுதியில் மார்க்கசு அவுரேலியசு என்ற ரோமப் பேரரசனின் இறப்புக்குப் பின்னர் அமைதி மற்றும் செழுமையான காலப்பகுதி மறைய ஆரம்பித்தது.
மேற்கோள்கள்
பகுப்பு:1-ஆம் ஆயிரமாண்டு பகுப்பு:நூற்றாண்டுகள்
வெளியநாடு ஊராட்சி
வெளியநாடு ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள குட்டநாடு வட்டத்தில் உள்ளது. இந்த ஊராட்சி 19.41 ச.கி.மீட்டர் பரப்பளவில் அமைந்துள்ளது.
சான்றுகள்
பகுப்பு:ஆலப்புழை மாவட்டத்தில் உள்ள ஊராட்சிகள்
சதிநாத் சாரங்கி
ஆய்வுகள்
இந்திய தொழில்நுட்ப நிறுவனம் (பனாரஸ் இந்து பல்கலைக்கழகம்), வாரணாசியில் முதுகலை தொழில்நுட்பவியல் பயின்றார். இவர் 1980 ஆம் ஆண்டில் முனைவர் பட்டம் பயில சேர்ந்தார்.ஆனால் 1984 ஆம் ஆண்டில் முனைவர் பட்டத்தினை இடை நிறுத்தினார்.
1984 க்கு முன் செயல்பாடுகள்
பிரச்சாரகராக சாரங்கியின் பணி ஆரம்பத்தில் தொடங்கியது, இவர் பீகாரில் சுயநிர்ணயத்திற்கான பூர்வீக மக்களின் போராட்டம் மற்றும் சமூக சேவகர்கள் சங்கம், ஒடுக்கப்பட்ட சாதி விவசாயத் தொழிலாளர்களை ஒருங்கிணைத்தல், உள்ளிட்ட பல்வேறு பிரச்சாரங்களில் ஈடுபட்டார்.
போபாலில் செயல்பாடு
போபால் பேரழிவிற்கு அடுத்த நாள் சாரங்கி போபால் வந்தார், 1984 டிசம்பர் 2-3 இரவு எரிவாயு வெளியானது. இவர் சுகாதாரப் பாதுகாப்பு மற்றும் பாதிக்கப்பட்டவர்களின் உரிமைகள் தொடர்பான பிரச்சினைகளில் ஈடுபட்டார். இதனால், காவல்துறை மற்றும் அதிகாரிகளின் வன்முறைக்கு ஆளானவர்களில் இவரும் ஒருவர். மற்ற ஆர்வலர்கள் போபாலிலிருந்து வெளியேறியபோது, இவர் அங்கேயே இருந்தார். இவர் நன்கு படித்தவர், பாதிக்கப்பட்டவர்களுக்கும் இவர்களின் அமைப்புகளுக்கும் ஆதரவளித்தார்.
1992 ல் தொழில்துறை மற்றும் சுற்றுச்சூழல் அபாயங்கள் மற்றும் மனித உரிமைகள் குறித்த நிரந்தர மக்கள் தீர்ப்பாயத்தின் போபால் அமர்வின் ஏற்பாட்டுக் குழுவில் உறுப்பினராகவும், 1994 ஆம் ஆண்டு போபாலில் சர்வதேச மருத்துவ ஆணையத்திற்கான செயலாளராகவும் இருந்தார்.
1996 இல், இவர் இறுதியாக எரிவாயு பாதிக்கப்பட்டவர்களுக்கு இலவச மற்றும் சரியான சுகாதார சேவையை வழங்குவதற்கான தனது கனவை நிறைவேற்ற முடிந்தது. அந்த ஆண்டு, சம்பவ்னா அறக்கட்டளையினை நிறுவினார். 2004 இல் 20 வது ஆண்டு விழாவில், இவர் புதிய கட்டிடங்கள் மற்றும் தோட்டம் ஆகியவற்றை வழங்கினார்.இது சமூக சுகாதாரப் பணிகளையும் மேற்கொள்கிறது. போபால் வாயு வெளிப்பாட்டின் நீண்டகால விளைவுகளை ஆராய்ச்சி செய்யும் நிறுவனமாக இது உள்ளது.
2006 மற்றும் 2008 ல் டெல்லிக்கு நடைபயணம் மற்றும் உண்ணாவிரதம் மேற்கொண்டது இவரது மற்ற முக்கிய செயல்பாடுகள் ஆகும். 2009 ல் இவர் போபால் ஐரோப்பா பேருந்து பயணத்தில் பங்கேற்றார். இவர் போபால் எரிவாயு விபத்தில் தப்பிப்பிழைத்தவர்களின் சங்கங்களுடன் இணைந்து செயல்படுகிறார்.
லங்காவி
இந்தத் தீவுக் குழுமத்தில் 104 தீவுகள் உள்ளன. அதில் லங்காவி தீவு என்பது ஆகப் பெரிய தீவு ஆகும். இந்தத் தீவைக் கெடாவின் பொன் கலன் (Jewel of Kedah;மலாய்: Langkawi Permata Kedah) என்றும் அழைப்பார்கள்.
இந்தத் தீவுக் குழும மாவட்டம், வடமேற்கு மலேசியாவின் கடற்கரையில் இருந்து சுமார் 30 கி.மீ. தொலைவிலும்; தாய்லாந்து எல்லையை ஒட்டி உள்ள கோ தருடா (Ko Tarutao) எனும் தீவிற்கு சில கிலோமீட்டர் தெற்கிலும் அமைந்துள்ளது.
பொது
இந்தத் தீவுகள் கெடா மாநிலத்தின் ஒரு பகுதியாகும். லங்காவி தீவு தாய்லாந்து எல்லைக்கு அருகில் உள்ளது. இதன் மக்கள் தொகை 64,792. லங்காவி தீவிற்கு அருகாமையில் உள்ள தூபா தீவில் மட்டுமே மக்கள் வாழ்கின்றனர். மற்றத் தீவுகளில் மனிதக் குடியேற்றம் இல்லை. லங்காவித் தீவில் பெரிய பட்டணம் துவா ஆகும். லங்காவி தீவு ஒரு தீர்வையற்றச் சுற்றுலா மையமாகத் திகழ்கின்றது.
சொல் பிறப்பியல்
லங்காவி என்றால் மலாய் மொழியில் செம்பழுப்பு கழுகு என்று பொருள் படும். மலாய் மொழியில் helang என்றால் கழுகு. இதன் சுருக்கம் "lang". Kawi என்றால் செம்பழுப்பு என்று பொருள். இரு சொற்களையும் சேர்த்து Langkawi என்று அழைக்கப் படுகின்றது.
2008-ஆம் ஆண்டில் கெடா சுல்தான் அப்துல் ஹாலிம் முவட்சாம் ஷா தம் பொன் விழாவின் போது லங்காவி தீவிற்கு கெடாவின் பொன் கலன் என்று சிறப்புப் பெயர் சூட்டினார்.
புவியியல்
லங்காவியின் மொத்தப் பரப்பளவு 47,848 எக்டர். லங்காவி தீவு வடக்கில் இருந்து தெற்கு வரை 25 கி.மீ நீளம் கொண்டது. தீவு முழுமையும் காடுகள் நிறைந்து உள்ளன. சுண்ணாம்புக் குன்றுகளும் உள்ளன.
தட்ப வெப்ப நிலை
லங்காவி சம தட்ப வெப்ப நிலையைக் கொண்ட ஓர் இடமாகும். ஆண்டுக்கு 2,400 மி.மீ. (94 அங்) மழை பெய்கிறது. டிசம்பர் மாத்தில் இருந்து பிப்ரவரி மாதம் வரையில் வரட்சியான காலம். மார்ச் மாதத்தில் இருந்து நவம்பர் மாதம் வரையில் நீண்ட மழைக் காலம். ஆகஸ்டு மாதத்தில் அதிகமாக மழை பெய்கிறது.
பிரதான வானிலை நிலையம் - லங்காவி
மக்கள்தொகையியல்
லங்காவியில் உள்ள 99 தீவுகளில் நான்கு தீவுகளில் மட்டுமே மக்கள் வாழ்கின்றனர்.
மக்கள்தொகை ஏறக்குறைய 99,000. அவர்களில் 65,000 பேர் லங்காவி தீவில் வாழ்கிறார்கள். இவர்களில் 90% மலாய்க்காரர்கள். மற்ற இனக் குழுக்களில் முக்கியமாக சீனர்கள், இந்தியர்கள் மற்றும் தாய்லாந்தைச் சேர்ந்தவர்கள்.
அதிகாரப்பூர்வ மொழி
இசுலாம் மதம் மலாய் இனத்தவர்களால் முதன்மையாகப் பின்பற்றப்படுகிறது. மற்ற முக்கிய மதங்கள் இந்து மதம் (முக்கியமாக இந்தியர்கள் மத்தியில்), பௌத்தம் (முக்கியமாக சீன மற்றும் தாய்லாந்து மக்கள் மத்தியில்), மற்றும் கிறிஸ்தவம் (பெரும்பாலும் சீனர்கள்).
மலாய் மொழி அதிகாரப்பூர்வ மொழி. ஆங்கிலம் பரவலாகப் பேசப்படுகிறது. உள்ளூர் மக்களால் புரிந்து கொள்ளப்படுகிறது. பெரும்பாலான பழங்குடியினர் கெடா மலாய் மொழியில் பேசுகிறார்கள். சிறுபான்மையினர் சீனம், சயாமிய மொழி மற்றும் பல்வேறு இந்திய மொழிகளில் பேசுகிறார்கள்.
மேலும் காண்க
பகுப்பு:மலேசியாவின் தீவுகள் பகுப்பு:கெடா பகுப்பு:கெடா மாநில மாவட்டங்கள் பகுப்பு:மலாக்கா நீரிணை
கயிறு
right|thumb|கயிறு திரித்தல் கயிறு (Rope) என்பது புளிச்சை, சணல், எருக்கு, தென்னை முதலான நார்களைத் திரித்துச் செய்யப்படுகின்றது. பட்டு, பருத்தி நூல்களால் திரிக்கப்பட்ட கயிறுகளும் உண்டு. பொருள்களைக் கட்டக் கயிறு பயன்படும். இது ஒரு குடிசைத் தொழில். இப்பொழுது நவீன இயந்திரங்களை பயன்படுத்தியும் கயிறு திரிக்கப்படுகிறது. மாந்தரின் கூந்தலால் திரிக்கப்பட்ட தலைமுடிக் கயிறுகளும் சங்ககாலத்தில் பயன்படுத்தப்பட்டன.
வெளி இணைப்புகள்
பகுப்பு:தென்னை பகுப்பு:கையாற்றல் கருவிகள்
பத்மா
இந்திய தேசிய காங்கிரசு 1991 ஆம் ஆண்டு இந்திய பொதுத்தேர்தலில் நாகப்பட்டினம் தனிதொகுதிக்கு மருத்துவர் பத்மாவை வேட்பாளராக நிறுத்தியது. 49.71% வாக்குகளைப் பெற்று இந்திய பொதுவுடமைக் கட்சியின் நாடாளுமன்ற உறுப்பினர் எம். செல்வராசுவை தோற்கடித்து பத்மா வெற்றி பெற்றார். சுதந்திரத்திற்குப் பிறகு தமிழகத்தின் மத்திய மாவட்டங்களில் இருந்து மக்களவைக்குத் தேர்ந்தெடுக்கப்பட்ட இரண்டாவது பெண்மணி பத்மா ஆவார்.
பத்மா 1996 ஆம் ஆண்டு நடைபெற்ற தேர்தலில் நன்னிலம் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்ததொகுதி பட்டியல் சாதியினருக்காக ஒதுக்கப்பட்டது. தமிழ் மாநில காங்கிரசு கட்சியின் வேட்பாளராக பத்மா நின்றார்.
2001 ஆம் ஆண்டு நடைபெற இருந்த தமிழ்நாடு சட்டமன்றத் தேர்தலுக்கு முன்னதாக, நன்னிலத்தில் மருத்துவர் பத்மாவை மீண்டும் வேட்பாளராக நிறுத்துவதில் தமிழ் மாநிலகாங்கிரசு கட்சித்தலைமைக்கு சந்தேகம் இருப்பதாக செய்தி வெளியானது.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:10வது மக்களவை உறுப்பினர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:1945 பிறப்புகள் பகுப்பு:தமிழக சட்டமன்ற பெண் உறுப்பினர்கள்
பி. சி. ஜார்ஜ்
'''பி.சி. ஜார்ஜ்''' (பிறப்பு: 1951 ஆம் ஆண்டு ஆகஸ்ட் 28) ஒரு இந்திய அரசியல்வாதி. இவர் கேரள மாநிலத்தின் கோட்டயம் மாவட்டத்தில் பூஞ்ஞார் தொகுதியின் சட்டமன்ற உறுப்பின ராக உள்ளார். தொடர்ந்த ஆறு முறை அந்த தொகுதியில் சட்டமன்ற உறுப்பினராக இருக்கிறார். தற்போது கேரள சட்டமன்றத்தில் உள்ள இரண்டு தேசிய ஜனநாயக கூட்டணி சட்டமன்ற உறுப்பினர்களில் இவரும் ஒருவர்.
இவர் ஐக்கிய ஜனநாயக முன்னணி (இந்தியா) அரசாங்கத்தின் கேரள காங்கிரஸ் (எம்) கட்சியின் 2011 முதல் 2015 வரை சட்டமன்றத்தின் தலைமை கொறடாவாக பணியாற்றினார். பின்னர் இவர் சுயேச்சை அரசியல்வாதியானார். 2017ல் கேரள ஜனபக்ஷம் என்ற கட்சியை உருவாக்கினார். 2019 இந்திய பொதுத் தேர்தலுக்கு முன்னர், இவரது கட்சி தேசிய ஜனநாயக கூட்டணியில் (என்.டி.ஏ) இணைந்தது.
தனிப்பட்ட வாழ்க்கை
ஜார்ஜ், 1981 ஆம் ஆண்டு ஜனவரி 25 அன்று உஷா ஜார்ஜ் என்பவரை இல் திருமணம் செய்து கொண்டார். எராத்துப்பேட்டாவில் மேஃப்ளவர் பியூட்டி என்ற அழகு நிலையத்தை உஷா நடத்தி வருகிறார். இவர்களுக்கு ஷோன் மற்றும் ஷேன் என்ற இரண்டு மகன்கள் உள்ளனர். இவரது மகன்களில் ஒருவரான ஷோன், மூத்த நடிகர் ஜகதி ஸ்ரீகுமாரின் மகள் பார்வதியை திருமணம் செய்து கொண்டார்.
சர்ச்சைகள்
ஜார்ஜ் பாலியல் பலாத்காரத்திற்கு ஆளான ஒரு கத்தோலிக்க கன்னியாஸ்திரி பற்றி கருத்து கூரும்போது பெண்களை பற்றி கடுமையான கருத்து கூறினார். இதற்காக இவர் மீது பெண்கள் ஆணையம் சம்மன் அனுப்பியது.
குறிப்புகள்
பகுப்பு:பதின்மூன்றாவது கேரளச் சட்டமன்ற உறுப்பினர்கள் பகுப்பு:வாழும் நபர்கள் பகுப்பு:Category:கேரள அரசியல்வாதிகள்
உடுமலைப்பேட்டை காளியம்மன் வகையறா கோயில்
உடுமலைப்பேட்டை காளியம்மன் வகையறா கோயில் தமிழ்நாட்டில் திருப்பூர் மாவட்டம், உடுமலைப்பேட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் காளியம்மன் சன்னதியும், விநாயகர், முருகன், நவகிரகம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடி செவ்வாய், வெள்ளி மாதம் திருவிழா நடைபெறுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்திய தேசிய நெடுஞ்சாலை ஆணையம்
இந்திய தேசிய நெடுஞ்சாலை ஆணையம்  (National Highways Authority of India, NHAI) (भारतीय राष्ट्रीय राजमार्ग प्राधिकरण) இந்திய தேசிய நெடுஞ்சாலைகளின் வளர்ச்சி மற்றும் பராமரிப்பிற்காக ஏற்படுத்தப்பட்ட தன்னாட்சியுடைய ஓர் இந்திய அரசு நிறுவனமாகும். இது 70,548 கி.மீ நீளமுள்ள நெடுஞ்சாலை வலையமைப்பை பராமரித்து வருகிறது.
திட்டப்பணிகள்
இந்திய தேசிய நெடுஞ்சாலை ஆணையத்திற்கு தேசிய நெடுஞ்சாலை வளர்ச்சித் திட்டத்தை (NHDP) படிப்படியாக நிறைவேற்ற வேண்டிய பொறுப்புள்ளது.
வடகிழக்கு மண்டலத்திற்கான சிறப்பு விரைவுச்சாலை மேம்பாட்டுத்திட்டத்தை இந்திய தேசிய நெடுஞ்சாலை ஆணையமே மேலாண்மை செய்கிறது. இந்தத் திட்டத்தின் கீழ் வடகிழக்கு மாநிலங்களின் தலைநகர்களை ஒன்றுடன் ஒன்று இருவழி அல்லது நான்குவழிச் சாலைகளாக மேம்படுத்தப்படுகிறது.
மேற்கோள்கள்
பகுப்பு:இந்திய நெடுஞ்சாலைகள் பகுப்பு:இந்திய அரசு அமைப்புகள் பகுப்பு:இந்திய ஆணைக்குழுக்கள்
எனது அஞ்சல் தலை திட்டம்
எனது அஞ்சல் தலை (My Stamp scheme) இந்திய அஞ்சல் துறை வருவாயை ஈட்டும் முயற்சியில் 2011-ஆம் ஆண்டு முதல் தனிநபர்களுக்கும், நிறுவனங்களுக்கும் மை ஸ்டாம்ப் என்ற தனிப்பயனாக்கப்பட்ட அச்சிடும் திட்டத்தை துவக்கியது. இந்த திட்டத்தின் கீழ், ஒரு தனிநபர் அல்லது ஒரு தொழில் அல்லது வணிக நிறுவனம் தங்களது புகைப்படம் அல்லது சின்னத்தை அஞ்சல் தலையில் அச்சிட்டு வெளியிட ரூபாய் 12 லட்சம் தொகை செலுத்தினால் மட்டுமே இந்திய அஞ்சல் துறை அச்சிட்டு வெளியிடுகிறது. பணம் செலுத்தியவர் 60,000 அஞ்சல்தலைகளை உள்ளடக்கிய 5,000 தாள்களைப் பெறுவார். இந்த முத்திரைகள் பொது அஞ்சலுக்குப் பயன்படுத்தப்படலாம். மேலும் இவ்வகையான அஞ்சல் தலைகள் அஞ்சற்றலையியல் மற்றும் தேர்ந்தெடுக்கப்பட்ட அஞ்சல் நிலையங்கள் மற்றும் சுற்றுலாத் தலங்களில் விற்பனைக்கு கிடைக்கிறது.
முன்னதாக, இந்தியா போஸ்ட் ரூ 300 ‘மை ஸ்டாம்ப்’ தாளில் தபால்தலைக்கு அடுத்ததாக புகைப்படம் அல்லது வடிவமைப்பை அச்சிட மட்டுமே அனுமதித்தது. இதுவரை இந்திய அஞ்சல் துறையின் இணையவழி தளமான அமேசான் இந்தியா மற்றும் இந்துஸ்தான் ஏரோநாட்டிக்ஸ் லிமிடெட் ஆகியவற்றிற்கான தனிப்பயனாக்கப்பட்ட எனது அஞ்சல் தலையை வெளியிட்டது. எனது அஞ்சல் தலை திட்டத்தின் மூலம் இந்திய அஞ்சல் துறை, 2016-17 நிதியாண்டில் ரூ 2 கோடி பெற்றது.
வெளி இணைப்புகள்
பகுப்பு:இந்தியாவில் அஞ்சல் அமைப்பு
அரம்பையர்
அரம்பையர் அல்லது அப்சராக்கள் எனப்படுபவர்கள் இந்து, பௌத்தப் பழங்கதைகளில் வரும் பெண்கள். இவர்கள் அழகாகவும் தெய்வீக ஆற்றல் பெற்றவர்களாகவும் இருப்பர். இவர்கள் தேவ லோகத்தில் உமையம்மைக்கு துணையாக இருக்கும் தோழிகளாவர். இவர்கள் காந்தர்வர்களின் மனைவியர் ஆவர். சிறப்பாக நடனமாட வல்லவர்களான இவர்கள் கடவுளரின் சபையில் தம் கணவர்களது இசைக்கேற்ப நடனமாடுவர். இவர்கள் தாம் விரும்பியபடி தமது உருவத்தை மாற்றிக்கொள்ள முடியும் என்று கருதப்படுகிறது. ஊர்வசி, ரம்பை, மேனகை, திலோத்தமை ஆகியோர் நன்கு அறியப்பட்ட அப்சரசுகள். அப்சரசுகள் லவுகீக (பொருளுலக), தெய்வீக (கடவுள் தன்மையுடைய) அப்சரசு என இருவகையாகக் குறிக்கப்படுகின்றனர். இவர்கள் பாற்கடலை கடையும் பொழுது தோன்றியவர்கள். இவர்களுக்கு அரம்பை தலைவியாக அறியப்படுகிறாள். அரம்பையர்கள் தேவ மகளீர், தேவ கன்னிகள், அப்சரஸ்கள் என்றும் அறியப்படுகிறாகள். ரம்பை, ஊர்வசி, மேனகை, திலோத்தமை, கிருகத்தலை, சிகத்தலை, சகசந்திசை, பிரமலோசத்தி, அநுமுலோசை, கிருதாசி, விசுவாசி, உருப்பசி, பூர்வசித்தி என்ற சிலர் அவர்களில் புகழ்பெற்றவர்கள்.
சொல்லிலக்கணம்
'அப்ஜம்’ என்றால் தாமரை; 'சரஸ்’ என்றால் நீர்நிலை. இரண்டு சொல்லும் சேர்ந்து அப்ஜசரஸ்- அப்சரஸ் ஆனது. தாமரை மலர் நிறைந்த குளம் போல மனதுக்கு மகிழ்ச்சியும் இதமும் தரும் தேவ மங்கையர் என்று பொருளாகும்.
குணங்கள்
அரம்பையர்கள் சிவபூஜையை மேற்கொள்கின்றவர்கள். உமையவளுக்கு துணையாக இருக்கின்றவர்கள். பேரரழகு வாய்ந்தவர்கள். பலவித இசையை யாழில் மீ்ட்டுகின்ற திறனும், மயக்கும் குரலில் பாடலை இயற்றுபவர்களாகவும், நடனக் கலையில் வல்லமை படைத்தவர்களாகவும் அறியப்படுகிறார்கள்.
வழிபாடு
அரம்பையர்களை வழிபட்டால் இளமையும், செல்வமும், மகிழ்ச்சியும் கிடைக்குமென புராணங்கள் கூறுகின்றன. இந்த வழிபாட்டு முறை பழங்காலத்தில் இருந்துள்ளது. தற்போது இந்தியாவின் வடக்கு பகுதியில் ஸ்ரீலட்சுமி பூஜையில் அரம்பையர்களை வழிபடும் வழக்கமும் உள்ளது.
அரம்பையர்கள் வழிபாடு செய்த தலம்
மேலும் அரம்பையர்கள் வழிபாடு செய்த தலங்களாக திருநீலக்குடி, பந்தநல்லூர் ஆகியவை அறியப்படுகின்றன.
இலக்கியங்களில்
குலசேகராழ்வார் - பெருமாள் திருமொழி கவிமணி - கவிமணியின் கவிதைகள்
இவற்றையும் காண்க
தேவ உலகம்
கருவி
அழகு, இளமை, செல்வம் தரும் அரம்பையர்! - பொற்குன்றம் சுகந்தன் நக்கீரன் இதழ்
வெளி இணைப்புகள்
பகுப்பு:அரம்பையர்கள் பகுப்பு:இந்து சமய தொன்மவியல் இனக்குழுக்கள் பகுப்பு:இந்து தொன்மவியல் மாந்தர்
கூகுள் மீட்
கூகுள் மீட் (Google Meet) என்பது முன்னர் கேங்கவுட் மீட் என அழைக்கப்பட்டது. இது கூகுள் உருவாக்கிய காணொளி தகவல் தொடர்பு சேவையாகும். இது கூகுள் கேங்கவுட் மற்றும் கூகுள் சாட் எனும் இரண்டு பயன்பாட்டு மென்பொருளுக்கு மாற்றாக உருவாக்கப்பட்டது.
வரலாறு
வலது|thumb|150x150px| கூகிள் சந்திப்பின் சின்னம் மார்ச் 2017 முதல் அக்டோபர் 2020 வரை பயன்படுத்தப்பட்டது பிப்ரவரி 2017இல் அழைப்பு மட்டுமே கொண்ட ஐஓஎஸ் பயன்பாட்டை வெளியிட்ட பிறகு, கூகுள் முறையாக மார்ச் 2017இல் கூகுள் மீட்டை அறிமுகப்படுத்தியது. 30 பங்கேற்பாளர்கள் வரை பங்கேற்கும் வகையில் காணொலி கருத்தரங்கப் பயன்பாடாக இந்த சேவை வெளியிடப்பட்டது. இது கேஙஅவுட்டு நிறுவன நட்பு பதிப்பாக விவரிக்கப்பட்டது. இதன் உலகளாவிய வலைப் பயன்பாடு, ஆண்ட்ராய்டு இயங்குதளம் பயன்பாடு மற்றும் ஐஓஎஸ் பயன்பாட்டுடன் தொடங்கப்பட்டது.
பயன்பாட்டில் உள்ள கேங்அவுட் பயன்பாட்டை மேம்படுத்தக் கூகுள் மீட் பல அம்சங்களை அறிமுகப்படுத்தியிருந்தாலும், பங்கேற்பாளர்களைப் பார்ப்பது மற்றும் ஒரே நேரத்தில் அரட்டை அடிப்பது உள்ளிட்ட சில நிலையான கேங்அவுட் அம்சங்கள் நீக்கப்பட்டன. ஒரு நேரத்தில் அனுமதிக்கப்பட்ட காணொளி ஊட்டங்களின் எண்ணிக்கையும் 8 ஆகக் குறைக்கப்பட்டது (அதே சமயம் 4 வில்லை வரை "வில்லைகள்" தளவமைப்பில் காட்டப்படலாம்). மிகச் சமீபத்தில் தங்கள் நுணொலிப்பேசி பயன்படுத்துபவர்களுக்கு முன்னுரிமை அளிக்கிறது. கூடுதலாக, அரட்டைப் பெட்டி போன்ற அம்சங்கள் காணொளி மீது மேலெழுதும் வகையில் மாற்றப்பட்டன. 2021ஆம் ஆண்டின் முதல் பாதியில் கேங்அவுட் செயல்பாட்டை நிறுத்த திட்டமிடப்பட்டுள்ளது.
கோவிட்-19 பெருந்தொற்று போது, 2020 ஜனவரி மற்றும் ஏப்ரல் மாதங்களுக்கு இடையில் மீட்டின் பயன்பாடு 30 என்ற காரணியாக வளர்ந்தது. ஒரு நாளைக்கு 100 மில்லியன் பயனர்கள் மீட் பயன்படுத்தத் துவங்கினர் (ஏப்ரல் 2020 இறுதி வாரத்தில் ஜூம் குறித்த 200 மில்லியன் தினசரி பயன்பாடுகளுடன் ஒப்பிடுகையில்). கூகுள் செலுத்தப்படாத கணக்குகளுக்கான வழக்கமான 60 நிமிட வரம்பை நிறுத்தியது.
அம்சங்கள்
கூகிள் மீட்டின் சிறப்பு அம்சங்கள் பின்வருமாறு:
கூகுள் மீட் காணொளி, ஒலி வடிவம் மற்றும் தரவு டிரான்ஸ்கோடிங்கிற்கான தனியுரிமை நெறிமுறைகளைப் பயன்படுத்துகிறது. எனினும், கூகுள் நிறுவனம் பெக்சிப் இடையே இயங்குதிறனை வழங்கக் கூகுள் மீட் சிப்/எச்323 கருத்தரங்க உபகரணங்கள் மற்றும் மென்பொருள் சார்ந்த பங்குதாரராக இணைந்துள்ளது.
கூகுள் பணியிட கணக்குகள்
கூகுள் பணியிட கணக்குகளைப் பயன்படுத்தும் பயனர்களுக்கான அம்சங்கள் பின்வருமாறு:
மார்ச் 2020இல், கூகுள் பணியிடம் அல்லது கல்விக்கான ஜி சூட் பதிப்புகளைப் பயன்படுத்தும் எவருக்கும் நிறுவன பதிப்பில் உள்ள மேம்பட்ட அம்சங்களைக் கூகுள் தற்காலிகமாக நீட்டித்தது.
தானாக உருவாக்கப்பட்ட மூடிய தலைப்புகளின் நிகழ்நேர மொழிபெயர்ப்புகள் 2021இல் சிறிது நேரம் வர திட்டமிடப்பட்டுள்ளது.
ஜிமெயில் கணக்குகள்
மார்ச் 2020இல், கூகுள் தனிப்பட்ட (இலவச) கூகுள் கணக்குகளுக்கு மீட்டை வெளியிட்டது. இலவச மீட் அழைப்பின் மூலம் தனிப்பட்ட ஒருவர் 100 அழைப்புகளை இணைக்கலாம். இந்த வரம்பானது கூகுள் பணியிடத்தில் 250ஆக உள்ளது. ஆனால் இது கேங் அவுட்டில் 25ஆக இருந்தது.
கூகுள் மீட்டுடனான வணிக அழைப்புகளைப்போலன்றி, நுகர்வோர் அழைப்புகள் பதிவு செய்யப்படாது மற்றும் சேமிக்கப்படவில்லை. மேலும் மீட், நுகர்வோர் தரவு விளம்பர இலக்குக்குப் பயன்படுத்தப்படாது என்று கூகிள் கூறுகிறது. கூகுள் மீட்டின் தனியுரிமைக் கொள்கையின் பகுப்பாய்வின் அடிப்படையில், அழைப்புத் தரவு விளம்பர நோக்கங்களுக்காகப் பயன்படுத்தப்படவில்லை எனக் கூறப்பட்டாலும், அழைப்பு காலம், யார் பங்கேற்கிறது மற்றும் பங்கேற்பாளர்களின் இணைய நெறிமுறை முகவரி குறித்த தரவுகளைச் சேகரிக்கும் உரிமையைக் கூகுள் கொண்டுள்ளது.
அழைப்புகளைத் தொடங்க பயனர்கள் கூகிள் கணக்கு மற்றும் கூகிள் பணியிட பயனர்களைப் போலவே, எவரும் ஜிமெயிலிலிருந்து சந்திப்பு அழைப்பைத் தொடங்க முடியும்.
வன்பொருள்
மே 2020 இல், அசுசு கூகுள் மீட் உடன் கருத்தரங்க அறை அமைப்புகளில் பயன்படுத்த வடிவமைக்கப்பட்ட காணொளி கருத்தரங்க வன்பொருளை வெளியிட்டது. இதில் "மீட் கணினி அமைப்பு" சிறிய தனிமேசைக் கணினி மற்றும் பிரத்தியேக கேமரா மற்றும் நுணொலிப்பேசி ஆகியவை அடங்கும்.
செப்டம்பர் 15, 2020 அன்று, கூகுள் லெனோவாவுடன் இணைந்து மீட் ஒன்று என்ற தொடரினை வெளியிட்டது. இதில் எட்ஜ் டி.பீ.யுடனான மீட் கணினி அமைப்பு "மிடுக்கான புகைப்படக் கருவி", இரைச்சல் குறைப்புடன் "மிடுக்கான ஒலிப் பட்டை" மற்றும் தொலையுணர்வு கட்டுப்பாட்டுடன் அல்லது தொடுதிரை தேர்வு கூகிள் உதவியாளர் பயன்பாட்டுடன் கூடியது.
மேற்கோள்கள்
பகுப்பு:பல்லியக்குதள மென்பொருட்கள் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள்
கா. இந்திரபாலா
'''கா. இந்திரபாலா அல்லது கார்த்திகேசு இந்திரபாலா' (Karthigesu Indrapala'', பிறப்பு: 22 அக்டோபர் 1938) இலங்கையின் வரலாற்றாய்வாளர், மொழியியலாளர் மற்றும் நெடுங்கால தொல்லியல் அனுபவம் உடையவரும் ஆவார். இவர் இலங்கைத் தமிழரின் வரலாறு தொடர்பான வரலாற்று நூல்களை தொல்லியல் சான்றுகளுடன் நிறுவியரும் ஆவார். யாழ்ப்பாணக் கல்லூரியில் தனது ஆரம்பக் கல்வியைப் பெற்ற இவர் தமிழ் மட்டுமன்றி ஆங்கிலம், யேர்மன், சிங்களம், பாளி, சமசுகிருதம், யப்பானியம் என பன்மொழி கற்றறிந்தவராவார்.
ஆரம்ப வாழ்வும் குடும்பமும்
இந்திரபாலா 1938 அக்டோபர் 22 இல் இலங்கையின் வடக்கே வட்டுக்கோட்டையைச் சேர்ந்த கே. கார்த்திகேசு, கனகாம்பிகை அம்பாள் ஆகியோருக்குப் பிறந்தார். யாழ்ப்பாணக் கல்லூரியில் தனது பள்ளிப் படிப்பை முடித்துக் கொண்டு, பேராதனை, இலங்கைப் பல்கலைக்கழகத்தில் படித்து 1960இல் பண்டைய வரலாற்றில் முதல் வகுப்பில் தேறி இளங்கலைப் பட்டம் பெற்றார்.
இந்திரபாலா நவாலியைச் சேர்ந்த சி. சோமசுந்தரம் என்பவரின் மகள் பிரியதர்சினியைத் திருமணம் செய்தார். இவர்களுக்கு ஹரிணி, தாரிணி என இரண்டு பெண் பிள்ளைகள் உள்ளனர்.
கல்வியும் பணியும்
1960இல் பேராதனைப் பல்கலைக்கழகத்தில் கலைமாணிப் பட்டத்தைப் பெற்ற இந்திரபாலா அதே பல்கலைக்கழகத்தில் 1975 வரை வரலாற்றுத்துறை விரிவுரையாளராகப் பணியாற்றினார். அதன் பின்னர் இன்றைய யாழ்ப்பாண பல்கலைக்கழகத்தின் முதலாவது வரலாற்றுப் பேராசிரியராகப் பணியாற்றியவர் ஆவார்.
லண்டன் பல்கலைக்கழகத்தில் முனைவர் பட்டம் பெற்றார். பின்னர் 1977-78 இல் ஜப்பான் நாட்டில் டோக்கியோப் பல்கலைக்கழகத்தில் அதிதிப் பேராசிரியராகவும், ஜப்பான் நிறுவன உயர் புலமையாளராகவும் பணியாற்றியவராவர். பின்னர் 1984 இல் தஞ்சாவூர் தமிழ்ப் பல்கலைக்கழகத்தின் முதலாவது தென்கிழக்காசியவியல் பேராசிரியராக நியமனம் பெற்றார்.
தொல்லியல்
"தனது வாழ்வில் நிகரற்ற இன்பத்தைக் கொடுக்கும் துறை தொல்லியல்" என குறிப்பிடும் இவர் 1957ஆம் ஆண்டு இலங்கையின் முதல் தலைநகரமான அநுராதபுரத்தில் தொல்லியல் அகழ்வாய்வில் பணியாற்றினார். இத்தாலியத் தொல்லியியலாளரும், இலங்கை அரசின் யுனெசுகோ அறிவுரையாளருமான முனைவர் பி. சி. செசுடியேரியுடன் பணியாற்றினார். 1970இல் அமெரிக்கப் பென்சில்வேனியாப் பல்கலைக் கழகத்துத் தொல்லியலாளர் முனைவர் விம்லா பெக்சியுடன் பொம்பரிப்பு, கந்தரோடை அகழ்வாய்வுகளில் பங்குகொண்டார். 1960 – 1970களில் இலங்கையில் பலவிடங்களிலும் தொல்லியல் அகழ்வாய்வுப் பணியில் ஈடுபட்டவர் ஆவார்.
யாழ்ப்பாணத்தின் ஆனைக்கோட்டை எனும் இடத்தில் 1980ஆம் ஆண்டு அகழ்வாய்வின் போது, கிறித்துவுக்கு முற்பட்ட உலோக முத்திரை கண்டெடுக்கப்பட்டதிலும் இவரது பங்குண்டு.
தமிழ்நாட்டில் அகழ்வாய்வுப் பணிகள்
தமிழ்நாடு அரசு தொல்லியல் இயக்குனர் முனைவர் இ. நாகசுவாமியின் அழைப்பின் பேரில் தமிழ்நாட்டில் தொல்லியல் முக்கியம் வாய்ந்த இடங்களான கங்கை கொண்ட சோழபுரம், தராசுபுரம், மாமல்லபுரம் உட்பட பல தொல்லியல் அகழ்வாய்வுப் பணிகளிலும் பங்காற்றியவர் ஆவார்.
மகாவம்சம்
இலங்கையின் வரலாறு தொடர்பாக மகாவம்சம் கூறும் சிங்கள பௌத்தம் சார்ந்த சார்பு நிலைகளின் போதும், இலங்கையின் தமிழரின் வரலாறு தொடர்பான கருத்துக்களையும் தெரிவித்து வந்தவராவர்.
தற்போது
இவர் தற்சமயம் குடும்பத்துடன் ஆஸ்திரேலியாவில் சிட்னியில் வாழ்ந்து வருகிறார்.
வெளி இணைப்புகள்
பகுப்பு:இலங்கைத் தமிழ் வரலாற்றாளர்கள் பகுப்பு:ஈழத்து எழுத்தாளர்கள் பகுப்பு:ஆஸ்திரேலியத் தமிழர் பகுப்பு:தமிழ்த் தொல்லியலாளர்கள் பகுப்பு:யாழ்ப்பாணக் கல்லூரி பழைய மாணவர்கள் பகுப்பு:தமிழ் கல்வெட்டு ஆய்வாளர்கள் பகுப்பு:1938 பிறப்புகள் பகுப்பு:வாழும் நபர்கள்
மலிந்த கஜநாயக்க
மலிந்த கஜநாயக்க (Malintha Gajanayake), பிறப்பு: அக்டோபர் 5 1980), இலங்கை கொழும்புப் பிரதேச அணியின் துடுப்பாட்டக்காரர். இவர் 109 முதல்தர துடுப்பாட்டப் போட்டியில் கலந்து கொண்டுள்ளார். இவர் 2000-01/ 2011 பருவ ஆண்டுகளில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1979 பிறப்புகள் பகுப்பு:1980 பிறப்புகள் பகுப்பு:வாழும் நபர்கள்
உதிரிப்பூக்கள்
உதிரிப்பூக்கள் (Uthiripookkal) 1979 ஆம் ஆண்டு வெளிவந்த தமிழ்த் திரைப்படமாகும்.ஜெ. மகேந்திரன் இயக்கத்தில்  வெளிவந்த இத்திரைப்படத்தில் சரத்பாபு, அஷ்வினி மற்றும் பலரும் நடித்துள்ளனர்.
வெளியிணைப்புகள்
பகுப்பு:1979 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:மகேந்திரன் இயக்கிய திரைப்படங்கள் பகுப்பு:சரத் பாபு நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
கேர்ள்ஸ் ஆன் தி ரன்
கேர்ள்ஸ் ஆன் தி ரன் ( Girls on the Run) ( கேர்ள்ஸ் ஆன் தி ரன் இன்டர்நேஷனல் என்றும் குறிப்பிடப்படுகிறது), ஒரு தேசிய இலாப நோக்கற்ற அமைப்பாகும். இது வாழ்க்கை அனுபவங்களை வெற்றிகரமாக வழிநடத்த, மூன்றாவது முதல் எட்டாம் வகுப்பு வரையிலான பெண்களின் சமூக, உணர்ச்சி, உடல் மற்றும் நடத்தை திறன்களை வலுப்படுத்தும் நிரலாக்கத்தை வடிவமைக்கிறது. இந்தத் திட்டத்தின் பாடத்திட்டமானது, ஓட்டம் மற்றும் பிற உடல் செயல்பாடுகளை உள்ளடக்கிய பாடங்கள் மூலம் இளம் பெண்களின் திறன், நம்பிக்கை, இணைப்பு, குணம், அக்கறை மற்றும் பங்களிப்பை வளர்ப்பதற்கு முக்கியத்துவம் அளிக்கிறது. வாழ்க்கைத் திறன்கள் பற்றிய பாடத்திட்டமானது அக்கறையுள்ள மற்றும் திறமையான பயிற்சியாளர்களால் வழங்கப்படுகிறது.
உள்ளூர் அமைப்புகள் ("கவுன்சில்கள்" எனவும் அழைக்கப்படுகின்றன) ஒரு குடை அமைப்பின் கீழ் இயங்குகின்றன. இது கேர்ள்ஸ் ஆன் தி ரன் இன்டர்நேஷனல், இது உள்ளூர் சமூகங்களுக்குள் பெண்கள் ஓட்டத்தை வெற்றிகரமாக செயல்படுத்த தேவையான பாடத்திட்டங்கள், பயிற்சி மற்றும் ஆதரவை வழங்குகிறது.
"ஓட்டத்தை ஆக்கப்பூர்வமாக ஒருங்கிணைக்கும் வேடிக்கையான, அனுபவ அடிப்படையிலான பாடத்திட்டத்தைப் பயன்படுத்தி மகிழ்ச்சியாகவும், ஆரோக்கியமாகவும், நம்பிக்கையுடனும் இருக்க பெண்களை ஊக்குவிக்கிறோம்" என நிறுவனம் தனது பணியை விவரிக்கிறது. "ஒவ்வொரு பெண்ணும் தனது வரம்பற்ற திறனை அறிந்த மற்றும் செயல்படுத்தும் மற்றும் தைரியமாக தனது கனவுகளைத் தொடர சுதந்திரமாக இருக்கும் ஒரு உலகத்தை நாங்கள் கற்பனை செய்கிறோம்" எனவும் விவரிக்கிறது
வரலாறு
அமெரிக்க கல்வியாளரும், தடகள வீரரும், சமூக தொலைநோக்கு பார்வையாளருமான மோலி பார்கர் என்பவரால் 1996 இல் வட கரோலினாவின் சார்லோட்டில் கேர்ள்ஸ் ஆன் தி ரன் திட்டம் நிறுவப்பட்டது. இவர் தனது சொந்த குழந்தை பருவ அனுபவங்கள் மற்றும் ஆசிரியர் மற்றும் பயிற்சியாளராக தான் செய்த பணியால் ஈர்க்கப்பட்டார். 13 சிறுமிகளுக்கு சேவை செய்யும் உள்ளூர் திட்டமாகத் தொடங்கப்பட்ட திட்டம், கடந்த 25 ஆண்டுகளில் இரண்டு மில்லியனுக்கும் அதிகமான பெண்களின் வாழ்க்கையை சாதகமாகப் பாதித்து, நன்மைக்கான தேசிய சக்தியாக வளர்ந்துள்ளது.
2000 ஆம் ஆண்டில், கேர்ள்ஸ் ஆன் தி ரன் திட்டம் இலாப நோக்கற்ற அமைப்பாக நிறுவப்பட்டது.
2008 இல், கேர்ள்ஸ் ஆன் தி ரன் 5கே தொடர் நிறுவப்பட்டது. இது நாட்டிலேயே மிகப்பெரியது.
தாக்கம்
2016 ஆம் ஆண்டில், டாக்டர். மௌரீன் வெயிஸ் மற்றும் அவரது ஆராய்ச்சிக் குழு நடத்திய ஒரு சுயாதீன ஆய்வு, நேர்மறை இளைஞர் வளர்ச்சியில் பெண்கள் ஓட்டத்தில் தாக்கத்தை மதிப்பீடு செய்தது. உடற்கல்வியில் உள்ள பெண்களின் ஒப்பீட்டுக் குழு அல்லது வளர்ச்சி விளைவுகள் மற்றும் வாழ்க்கைத் திறன்கள் குறித்த விளையாட்டுத் திட்டங்களில் இருந்து பெண்களின் பங்கேற்பாளர்கள் எவ்வாறு வேறுபடுகிறார்கள் என்பதையும் ஆய்வு ஆய்வு செய்தது.
தெனாலி (தமிழ்த் திரைப்படம்)
வகை
நகைச்சுவைத் திரைப்படம்
கதை
தெனாலி சோமன் ஒரு இலங்கை தமிழர், அவர் இலங்கை உள்நாட்டுப் போரில் ஏற்பட்ட அதிர்ச்சியால் ஏற்பட்ட பல பயங்களால் மனநல சிகிச்சைக்காக சென்னைக்கு வந்துள்ளார். தெனாலிக்கு சிகிச்சையளிக்கும் டாக்டர்களான பஞ்சபூதம் மற்றும் அவரது உதவியாளர் ஆகியோர் இளைய மருத்துவர் கைலாஷ் அனைத்து ஊடகங்களின் கவனத்தையும் பெறுவதில் பொறாமைப்படுகிறார்கள். தெனாலியை குணப்படுத்துவதில் அவர் தோல்வி அடைவார் என்று நம்பி அவர்கள் தெனாலியை அவரிடம் அனுப்புகிறார்கள். கைலாஷ் தனது மனைவி ஜலஜா மற்றும் அவரது இரண்டு குழந்தைகளான அர்ஜுன் மற்றும் ஐஸ்வர்யா ஆகியோருடன் விடுமுறையில் கொடைக்கானலில் உள்ள தனது வீட்டிற்கு செல்கிறார். கைலாஷ் தெனாலியிடம் விடுமுறைக்கு பிறகு தனது சிகிச்சை தொடங்குவதற்கு காத்திருக்கச் சொல்கிறார், ஆனால் பஞ்சபூதம் தெனாலியை விடுமுறையிலேயே கைலாஷைச் சந்திக்கச் செல்லுமாறு கேட்கிறார்.
தெனாலி, கைலாஷ் மற்றும் குடும்பத்தினர் ஒரு சுற்றுலாவிற்குச் செல்லும்போது, ​​தெனாலி நீண்டகாலமாக இழந்த தன் மனைவியை அங்கு பார்த்து அவருடன் மீண்டும் இணைகிறார். அதனால் கோபமடைந்த கைலாஷ் தனது சக்கர நாற்காலியில் இருந்து ஏழுந்து, ஜானகியின் வாழ்க்கையை அழித்ததற்காக தெனாலியை துன்புறுத்துகிறார். ஆனால் அந்த அதிர்ச்சியின் மூலம் கைலாஷின் பக்கவாதத்தை குணப்படுத்த தெனாலி போட்ட நாடகம் என்பதை விரைவில் உணர்ந்தார்.
தயாரிப்பு
ஆங்கில நாளிதழ் ஒன்றுக்கு பேட்டி அளித்த கே. எஸ். ரவிக்குமார் பின்வருமாறு கூறியுள்ளார். "மருதநாயகம் திரைப்படம் நிறுத்தப்பட்ட நிலையில் கமல்ஹாசன் தனக்கு ஒரு வருடம் காலம் தற்போது உள்ளது, அதில் இரண்டு திரைப்படங்கள் நடிக்கலாம் ஒரு படத்தை நான் இயக்குகிறேன் அடுத்த படத்தை நீங்கள் இயக்குவீர்களா என்று வினவினார். அதற்கு சம்மதம் தெரிவிக்க கமல் ஹே ராம் திரைப்படத்தை முடித்துவிட்டு தெனாலி திரைப்படத்துக்கு ஆயத்தமானார். தெனாலி படத்தில் இயக்குநராக மட்டுமல்லாமல் தயாரிப்பாளராகவும் ஆனேன்", எனக் கூறியுள்ளார்.
இந்த படத்துக்கு தெனாலி என்ற பெயரை ரஜினிதான் பரிந்துரைத்தார், எனத் தெரிவித்துள்ள கே. எஸ். ரவிக்குமார் மேலும் இப்படம் அமேரிக்க திரைப்படமான வாட் எபௌட் பாப்? என்ற படத்தின் பாதிப்பில் உருவாக்கனேன். ஆனால் ஒரு காட்சியை கூட அப்படத்திலிருந்து நகல் எடுக்கவில்லை. ஒரு வரிக் கதைக்கு 10 திரைக்கதைகளை உருவாக்கினோம், அந்த ஆங்கில படம் வெற்றி பெறவில்லை ஆனால் தெனாலி மிகப்பெரிய வெற்றி பெற்றது, என பேட்டியளித்துள்ளார்.
பாடல்கள்
ஏ. ஆர். ரகுமான் திரைப்பட பாடலுக்கு இசை அமைத்துள்ளார். புதுமுக பாடலாசிரியராக சிலர் இப்படத்தில் அறிமுகமானார்கள்.
வெளியீடு
தெனாலி திரைப்படம் 26 அக்டோபர் 2000, தீபாவளி பண்டிகை அன்று வெளியானது. இத்திரைப்படம் 175 நாட்கள் மேல் திரையரங்குகளில் ஓடி மிகப்பெரிய வெற்றி பெற்றது. தொலைக்காட்சி ஒளிப்பரப்பு உரிமையை ராஜ் டிவி பெற்றுள்ளது.
இத்திரைப்படம் தெலுங்கு மொழியில் தெனாலி எனும் பெயரிலேயே வெளியானது. தெலுங்கில் எஸ். பி. பாலசுப்பிரமணியம் இப்படத்தின் உரிமையை வாங்கி வெளியிட்டார்.
விருதுகள்
தமிழக அரசு திரைப்பட விருதுகள்
வெளியிணைப்புகள்
பகுப்பு:2000 தமிழ்த் திரைப்படங்கள்‎ பகுப்பு:நகைச்சுவைத் தமிழ் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள்‎ பகுப்பு:ஜெயராம் நடித்த திரைப்படங்கள்
ஆதிசேஷன்
ஆதிசேசன் (சமசுகிருதம்:शेष, சேசா) என்பவர் இந்து தொன்மவியலின் அடிப்படையில், காசிபர்-கத்ரு தம்பதியரின் மகன். மேலும் பாற்கடலில் விட்டுணுவின் படுக்கையாக இருக்கின்ற நாகமாகும். ஆதிசேசன் சிவபெருமானது கழுத்தில் ஆபரணமாக இருக்கும் வாசுகி பாம்பின் சகோதரனாகவும் அறியப்படுகிறார்.
கருத்துரு
ஆயிரம் தலைகளை உடையதான இந்த ஆதிசேசன் நாராயணனுக்கு மிகவும் உற்றவனாக, அவரது ஒவ்வொரு திரு அவதாரத்திலும், அவருக்குத் துணையாக, இணையானதொரு பாத்திரமேற்று வந்தவர். உதாரணமாக, விட்டுணு இராமபிரானாக அவதரித்த காலை, அவருக்குத் தம்பியாக, இலக்குவனாக உருவெடுத்தவர் ஆதிசேசனே. இதன் காரணமாகவே, இலக்குவனார், தனது தமையன் இராமபிரானுக்கு நேரெதிராக, வேகம் மிகக் கொண்டவராகவும், முன்கோபம் மிகுந்தவராகவும் காணப்பட்டார் என்பர்.
ஆதிசேசன் பற்றிய திருப்பாடல்கள்
எம்பிரானைக் காதலாகிக் கசிந்து கண்ணீர் மல்கி திருப்பாடல்களைப் புனைந்த அவனது அடியார்கள் அனைவருமே அவனது படுக்கையாக விளங்கிப் புவியைக் காத்து நிற்கும் ஆதிசேசனையும் பாடியுள்ளனர். அவற்றில் சில பாடல்களைக் கீழே காணலாம்:
பெரியாழ்வார் திருமொழி
உடுத்துக் களைந்த நின் பீதக ஆடை உடுத்துக் கலத்ததுண்டு
தொடுத்த துழாய் மலர் சூடிக் களைந்தன; சூடும் இத்தொண்டர்களோம்*
படுத்த பைந்நாகணைப் பள்ளி கொண்டானுக்குப் பல்லாண்டு கூறுதுமே.
திருப்பாணாழ்வார் திருமொழி
கையினார் சுரிசங்கனலாழியர் நீள்வரைபோல்
மெய்யனார் துளபவிரையார்கமழ் நீள்முடி எம்
ஐயனார் அணியரங்கனார் அரவினணைமிசை மேயமாயனார்
செய்யவாய் ஐயோ ! என்னைச் சிந்தை கவர்ந்ததுவே.
ஆதாரங்கள்
பகுப்பு:வைணவ சமயம் பகுப்பு:இந்து புராணகால உயிரினங்கள் பகுப்பு:நவ நாகங்கள்
சுன்சுனூ
சுன்சுனூ (Jhunjhunu), இந்தியாவின் இராஜஸ்தான் மாநிலத்தில் வடக்கில் உள்ள சுன்சுனூ மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ஜெய்ப்பூர் நகரத்திற்கு வடக்கே 180.6 கிலோ மீட்டர் தொலைவிலும்; புது தில்லிக்கு தென்மேற்கே 229.6 கிலோ மீட்டர் தொலைவிலும் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி சுன்சுனூ நகரத்தில் மக்கள் தொகை 1,18,473 ஆகும். அதில் ஆண்கள் 61,548 மற்றும் பெண்கள் 56,925 ஆக உள்ளனர். பாலின விகிதம் 1000 ஆண்களுக்கு 925	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16,710 ஆகவுள்ளனர். இதன் சராசரி எழுத்தறிவு 73.58%	 ஆகவுள்ளது. இதன் மக்கள் தொகையில் இந்துக்கள் 55.21 %, இசுலாமியர் 44.46 % மற்றும் பிறர் 0.33% ஆகவுள்ளனர்
தொடருந்து
மும்பை-ஜெய்ப்பூர்- ஹிசார்-சிகார்-ரேவரி-தில்லி செல்லும் இருப்புப் பாதைகளுடன் சுன்சுனூ தொடருந்து நிலையம் இணைக்கப்பட்டுள்ளது.
மேற்கோள்கள்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
ஜானகி கோயில்
ஜானகி கோயில் (Janaki Mandir) (जानकी मन्दिर) நேபாள நாட்டின் தனுஷா மாவட்டத்தின் ஜனக்பூர் நகரத்தில் அமைந்துள்ளது. இக்கோயில் சனகன் மகளான ஜானகிக்காக அர்ப்பணிக்கப்பட்ட இந்து கோயிலாகும். நேபாள மற்றும் இராஜபுத்திரர்களின் கட்டிடக் கலையில் வெள்ளை நிறத்தில் கட்டப்பட்ட இக்கோயில் 50 மீட்டர் உயரமும், 4,860 சதுர அடி பரப்பளவும் கொண்டுள்ளது. மூன்று தளங்கள் கொண்ட இக்கோயில் பளிங்கு மற்றும் கருங்கற்களால் கட்டப்பட்டுள்ளது. இக்கோயில் அறுபது அறைகள் கொண்டது. பல வண்ண கண்ணாடிகள், சித்திரங்கள், நுணுக்க வேலைப்பாடுகள் கொண்ட சன்னல்கள் கொண்டுள்ளன. புராண வரலாற்றின் படி, மிதிலை நகரைத் தலைநகராகக் கொண்ட விதேக நாட்டின் மன்னர் சனகரின் மகளான சீதைக்கும், அயோத்தியைத் தலைநகராகக் கொண்ட கோசலை நாட்டின் மன்னர் தசரதனின் மகனான இராமருக்கும் இக்கோயில் அருகே அமைந்த மாளிகையில் திருமணம் நடந்தது.
வரலாறு
நேபாள வட்டார வழக்கில் இக்கோயிலை நௌ லக்கா கோயில் என அழைப்பர். நௌ எனும் வட மொழிக்கு ஒன்பது என்றும் லக்கா என்பதற்கு இலட்சம் என்று பொருள். இக்கோயிலை அமைக்க ஒன்பது இலட்சம் ரூபாய் செலவிட்டு கட்டியதால் இப்பெயராயிற்று. ஜானகி கோயிலை, இந்தியாவின் திக்கம்கர் பகுதியின் இராணி விருச பானு என்பவர் 1910இல் கட்டினார்.
ஏப்ரல் 2015இல் ஏற்பட்ட நேபாள நில நடுக்கத்தில் ஜானகி கோயிலின் சில பகுதிகள் சேதமடைந்தன.
வெளி இணப்புகள்
பகுப்பு:நேபாள இந்துக் கோயில்கள் பகுப்பு:இந்துக் கோயில்கள்
வந்தியத் தேவன் (கதைமாந்தர்)
வந்தியத் தேவன் கல்கி எழுதிய பொன்னியின் செல்வன் புதினத்தில் வருகின்ற வாணர்குல இளவரசன் ஆவார். வரலாற்றில் புனைவுடன் இணைத்து கதாபாத்திரமாக வடிவமைத்துள்ளார் கல்கி.
கதாபாத்திரத்தின் இயல்பு
வந்தியத்தேவன் கதாபாத்திரத்தினை வீரம் மிகுந்தவனாகவும், முன்யோசனையின்றிச் செயலில் இறங்குபவனாகவும், குந்தவை மீதான காதலில் இன்புறுபவனாகவும் கல்கி வடிவமைத்துள்ளார்.
ஈழத்திற்கு சென்று இளவரசரை சந்தித்தது, பின் கப்பலில் ரவிதாசனிடம் மாட்டிக் கொண்டது, தன்னை காப்பாற்ற வந்த இளவரசா் அருள்மொழி வா்மரும் தானும் கடலில் சுழிகாற்றில் மாட்டிக் கொண்டது என்று அனைத்தினையும் வந்தியத்தேவன் குந்தவை தேவியிடம் கூறுகிறான். குந்தவையின் கட்டளைப்படியே, இளவரசரை சூடாமணி விகாரத்தில் சேந்தன் அமுதனும் சென்றிருப்பதை தெரிவிக்கிறான். இதற்குள் இளவரசர் இறந்துவிட்டதாக வதந்தி பரவி மக்கள் பழையாறை அரண்மனையில் கூடுகிறார்கள். அவர்களை சமாதானம் செய்யும் பொருட்டு மீண்டும் நிமித்தகாரன் போல நடிக்கிறான் வந்தியத்தேவன். அதைக் கண்ட பினாகபாணி வந்தியத்தேவனை நந்தினியின் ஒற்றன் என்கிறான். அதனால் கோபமடைந்த வந்தியத்தேவன் பினாகபாணியுடன் சண்டையிடுகிறான். அந்நேரத்தில் பழையாறைக்கு வருகைதரும் அநிருத்தர் தன் காவலர்களை விட்டு பினாகபாணியையும், வந்தியத்தேவனையும் சிறைபிடிக்கிறார். பின்பு குந்தவையுடன் பேசி, காஞ்சிக்கு சென்று ஆதித்த கரிகாலனுக்கு பாதுகாப்பாக இருக்க வந்தியத்தேவனை அனுப்ப திட்டமிடுகிறார். வந்தியத்தேவனுடன் திருமலையப்பனையும் உடன் அனுப்புகிறார்.
வந்தியத்தேவன் திருமலைக்காக காத்திருக்கும்போது, வானதி தேவி பல்லக்கில் செல்வதை காண்கிறான். திருமலை தன்னிடம் தேவையில்லாத காரியங்களில் ஈடுபட வேண்டாம் என்று அறிவுறுத்தியிருந்த காரணத்தால் வானதிதேவியை கண்டுகொள்ளாமல் குடந்தை சோதிடரிடம் செல்கிறான் வந்தியத்தேவன். அங்கு வந்தியத்தேவனைத் தொடர்ந்து வந்த வானதிதேவி இளவரசர் நாகைப்பட்டிணத்தில் இருப்பதை வந்தியத்தேவன் மூலம் அறிகிறார். குடந்தை சோதிடர் வீட்டிலிருந்து சென்ற வானதியை சில காளாமுக சைவா்கள் பிடித்துக் கொண்டார்கள்.
திரைப்படம்
மணிரத்னம் இயக்கத்தில் மதராசு தாக்கீசு, லைக்கா தயாரிப்பகம் தயாரிப்பில் 2022 இல் வெளிவந்த பொன்னியின் செல்வன் 1 திரைப்படத்திலும், 2023 இல் வெளிவந்த பொன்னியின் செல்வன் 2  திரைப்படத்திலும் வந்தியத்தேவன் கதாப்பாத்திரத்தில் கார்த்திக் நடித்திருந்தார்.
வி. சி. பழனிச்சாமி கவுண்டர்
வி.சி.பழனிசாமி கவுண்டர்  (V. C. PalanisamiGounder) இந்தியாவைச் சேர்ந்த தமிழ்நாடு மாநிலத்தின் அரசியல்வாதியாவார். இந்திய தேசிய காங்கிரசு கட்சியின் பொருளாளர் பதவியில் இருந்த இவர்                   சி. இராசகோபாலச்சாரி அமைச்சரவையில் மதுவிலக்கு அமைச்சராக நியமிக்கப்பட்டார். கே.காமராசர் அமைச்சரவையில் கால்நடை பராமரிப்பு மற்றும் ஆதி திராவிடர் நல அமைச்சராக இருந்தார்.
சுயசரிதை
வி.சி.பழனிசாமி கவுண்டர் கோயம்பத்தூரில் வசதியான நெசவு வியாபாரிகளின் குடும்பத்தில் பிறந்தார். 1937 ஆம் ஆண்டில், மாநிலத்தின் பருத்தி விவசாயிகள் பிரதிநிதியாக சட்டப் பேரவைக்கு கவுண்டர் நியமிக்கப்பட்டார்.1965 ஆம் ஆண்டு ஏப்ரல் மாதம் 15 ஆம் தேதியன்று இறந்தார்.
மேற்கோள்கள்
பகுப்பு:1965 இறப்புகள் பகுப்பு:தமிழக சட்டமன்ற மேலவை உறுப்பினர்கள் பகுப்பு:கோவை மக்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வேதாத்திரி மகரிசி
வேதாத்திரி மகரிஷி (Vethathiri Maharishi, ஆகஸ்ட் 14, 1911 - மார்ச் 28 2006) திருமூலர், திருவள்ளுவர், தாயுமானவர், இராமலிங்கப் பெருமான் இவர்தம் மரபு நெறி நின்று ஆன்மிகத்தை அடிப்படையாகக் கொண்டு சமுதாயப் பணி ஆற்றி வந்தவர்.
வாழ்க்கைக் குறிப்பு
அருட்தந்தை வேதாத்திரி மகரிஷி அவர்கள் சென்னைக்கு அருகில் உள்ள கூடுவாஞ்சேரி என்னும் கிராமத்தில் செங்குந்த கைக்கோளர் மரபில் நெசவுத் தொழில் செய்யும் வரதப்ப முதலியார், முருகம்மாள் (சின்னம்மாள்) தம்பதியர்களுக்கு எட்டாவது குழந்தையாகப் பிறந்தார். சிறுவயது முதலே வேதாத்திரி மகரிஷி அவரது தாயார் சின்னம்மாளிடம் நிறைய பக்திக் கதைகளையும், புராணக்கதைகளையும் அறிந்து கொண்டார்.
இவரது குடும்பச்சூழலில் இவருக்கு அதிகம் படிக்க வாய்ப்பு இல்லாமல் போய்விட்டது. தன்னுடைய சொந்த ஊரில் மூன்றாவது வகுப்பு வரை படித்த இவர், பின்னர் தங்கள் குடும்பத் தொழிலான தறி நெய்தலைச் செய்யத் தொடங்கினார்.
18ஆவது வயதில் சென்னையில் தனியார் நிறுவனம் ஒன்றில் பணியாற்றும் வாய்ப்பு இவருக்கு ஏற்பட்டது. சென்னையில் இவருக்கு ஆயுர்வேத மருத்துவர் எஸ். கிருஷ்ணாராவின் நட்பு கிடைக்க, அவர் மூலமாக தியானம், யோகா போன்றவைகளைக் கற்றார் மகரிஷி.
தனது வாழ்க்கையின் குறிக்கோளாகிய முழுமையை உணரும் நோக்கத்தால் உந்தப்பட்டு; சித்த, ஆயுர்வேத மற்றும் ஹோமியோபதி போன்ற மருத்துவ துறைகளைக் கற்றுத் தேர்ச்சி பெற்றார். மேலும் இரண்டாவது உலகப் போரின் போது முதலுதவிப் பயிற்சியாளராகவும் பணிபுரிந்தார். பின்பு பொருளாதாரத் தன்னிறைவு பெற வேண்டும் என்று, தனது சுய முயற்சியினால் பல்லாயிரம் நபர்களுக்கு வேலை அளிக்கக்கூடிய அளவிற்கு ஒரு பெரிய நெசவுத் தொழிற்சாலையை உருவாக்கினார்.
அச்சமயத்தில் அரசாங்கத் தொழிற்கொள்கை மாற்றம் காரணமாக வியாபாரம் திடீர் சரிவு நிலையை அடைந்தது; இருப்பினும் தன்னிடம் பணிபுரிந்த 2000 குடும்பங்களையும் காப்பாற்றுவதற்காக ஈட்டிய பொருள் அனைத்தையும் அவர்களுக்கே செலவழித்து அனைத்துப் பொருள் வளத்தையும் இழந்தார். அப்படியிருந்தும் மனத்தைத் தளரவிடாது மீண்டும் கடுமையாக உழைத்து படிப்படியாக பொருளாதாரத்தில் தன்னை மேம்படுத்திக் கொள்ள அரிசி வியாபாரம் போன்ற பல்வேறுபட்ட தொழில்களைச் செய்து தனக்கும், தன்னைச் சுற்றியுள்ளவர்களின் துன்பத்தைப் போக்கவும் பாடுபட்டார். தன் இரண்டு மனைவியருடைய மனத்தையும் நன்கு புரிந்தவராய் இருவரிடமும் பிணக்கின்றி அன்புடன் வாழ்ந்து காட்டினார்.
ஆன்மிகத் தேடல்
தனது சகோதரியின் மகளை (லோகாம்பாள்) மணந்து இல்லற வாழ்க்கையைத் தொடங்கினார். இல்லறத்திலும், நெசவுத் தொழிலிலும் ஈடுபாடு அதிகமிருந்த போதிலும் தனது ஆன்மீகத்தேடலில் மிகுந்த ஆர்வத்துடன் நாட்டம் கொண்டிருந்தார். சித்தர்களின் நூல்களைக் கற்று, தியானத்தில் வெகுவாக ஈடுபட்டு தன்னை அறிதல் என்ற அகத்தாய்வு முறையில் விடாமுயற்சியுடன் ஈடுபட்டார்.
இவரது ஆழ்ந்த ஆன்மீகத் தேடலின் விளைவாக தனது 35ஆவது வயதில் ஞானம் பெற்றார். அதிலிருந்து அடுத்த 15 ஆண்டுகளில் பல உன்னதமான ஆன்மீகக் கருத்துக்களைத் தனது எழுத்துக்களின் மூலமாகவும், உரைகளின் மூலமாகவும் மக்களுக்கு எடுத்துரைத்தார். பின்னர் தனது நெசவு தொழிலை முற்றிலும் விட்டு விட்டு தன்னை முழுமையாக ஆன்மீகத் துறையில் ஈடுபடுத்திக் கொண்டார்.
நூல்கள் இயற்றல்
இந்தப் பிரபஞ்சத்தைப் பற்றியும் மனித வாழ்க்கையைப் பற்றியும் தவநிலையில் தான் பெற்ற கருத்துக்களைப் பல கவிதைகளாகவும் கட்டுரைகளாகவும் புத்தக வடிவங்களில் இந்த உலகுக்கு மகரிஷி அவர்கள் அளித்துள்ளார்கள். இரண்டாயிரத்திற்கும் மேற்பட்ட விஞ்ஞானமும் மெய்ஞ்ஞானமும் கலந்த தமிழ்ப்பாடல்களை இயற்றியிருக்கிறார். பாமர மக்களும் புரிந்து கொள்ளும் வகையில் எளிய தமிழில் தனது தத்துவங்களை எடுத்துரைத்தார். எல்லா மதங்களின் சாரம் ஒன்றே என்பதை மகரிஷி அவர்கள் வலியுறுத்துகிறார்.
1957ல் மகரிஷி 'உலக சமாதானம்' என்னும் நூல் ஒன்றை வெளியிட்டார். தொடர்ந்து பல்வேறு நாடுகளுக்குச் செல்லும் வாய்ப்பு இவருக்குக் கிட்ட அங்கெல்லாம் ஆன்மீகச் சொற்பொழிவு நிகழ்த்தினார். மனிதகுலம் அமைதியாக வாழ ஏற்ற கருத்துகளையும் சாதனை முறைகளையும் உலகமெங்கும் பரப்பிட 1958-ஆம் ஆண்டில் வேதாத்திரி மகரிஷி அவர்கள் நிறுவிய உலக சமுதாய சேவா சங்கம் இன்று இந்தியாவிலும், சிங்கப்பூர், மலேசியா, ஜப்பான், தென்கொரியா, அமெரிக்கா போன்ற நாடுகளிலும் பல கிளைகளைக் கொண்டு இயங்கி வருகிறது.
வேதாத்திரி மகரிஷி ஏறக்குறைய தமிழிலும் ஆங்கிலத்திலும் சேர்த்து எண்பது நூல்களை எழுதியுள்ளார். அவற்றில் சில:
அருட்பெருஞ்சோதி நகர்
கொங்கு நாட்டில் பொள்ளாச்சி நகருக்கு அருகே வால்பாறை மலையோரத்தில் ஆழியாறு நீர்த்தேக்கம் அமைந்துள்ள இடத்தில் அருட்பெருஞ்ஜோதி நகர் எனும் நகரம் வேதாத்திரி மகரிஷியால் 1984 கால கட்டத்தில் அமைக்கப்பட்டது. அன்பொளி என்னும் ஆன்மீக இதழ் ஒன்றையும் வெளியிட்டார். இன்றும் தமிழ், ஆங்கிலம் மொழிகளில் வெளிவருகின்றன.
மறைவு
வேதாத்திரி அவர்கள் தனது 95வது வயதில் மார்ச் 28, 2006 செவ்வாய்க்கிழமையன்று மறைந்தார்.
மகரிஷியின் வைர வரிகள்
"வாழ்க வையகம்" "வாழ்க வளமுடன்"
மகரிஷியின் பாடல்
மகரிஷி அவர்கள் பல பாடல்களை எழுதியுள்ளார். அவற்றுள் ஒன்று
வெளி இணைப்புகள்
பகுப்பு:1911 பிறப்புகள் பகுப்பு:2006 இறப்புகள் பகுப்பு:தமிழ் மெய்யியலாளர்கள் பகுப்பு:வேதாத்திரி மகரிசி
ஜி. கே. சுந்தரம்
'''ஜி. கே. சுந்தரம்''' (G.K. Sundaram, 1914–2009) கோவையைச் சேர்ந்த தொழிலதிபர் ஆவார். 1930 இல் இராஜாஜி தலைமையிலான வேதாரண்யம் உப்புச் சத்தியாகிரகப் போராட்டத்தில் கலந்து கொண்டதால், தனது 16 ஆம் வயதில் ஓராண்டு சிறைத் தண்டனை பெற்றவர்.
வாழ்க்கையும் கல்வியும்
கோவை பாப்பநாயக்கன் பாளையத்தில் பிறந்தவர். பெற்றோர் ஜி. குப்புசாமி நயுடு, லட்சுமி அம்மாள். கோவையில் உள்ள சர்வஜன மேல்நிலைப் பள்ளியிலும், யூனியன் உயர்நிலைப் பள்ளியிலும் பள்ளிப்படிப்பைப் பயின்றார். சென்னை மாநிலக் கல்லூரியில் இண்டர் மீடியேட் வகுப்பு பயின்றார். இங்கிலாந்தின் போல்டனில் உள்ள காலேஜ் ஆப் டெக்னாலஜியில் நூற்பு பொறியியல் படித்தார். இந்தியாவின் தானுந்து விளையாட்டுகளில் நீங்கா இடம் பெற்றவரான சுந்தரம் கரிவரதன் இவரது மகனாவார்.
மறைவு
ஜி. கே. சுந்தரம் தமது 95வது அகவையில் உடல்நலக் குறைவால் 18 மே 2009ல்  மறைந்தார்.
மேற்கோள்கள்
பகுப்பு:தமிழகத் தொழிலதிபர்கள் பகுப்பு:1914 பிறப்புகள் பகுப்பு:2009 இறப்புகள் பகுப்பு:கோவை மக்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
வேடசந்தூர் தண்டாயுதபாணிசுவாமி கோயில்
தண்டாயுதபாணிசுவாமி கோயில் தமிழ்நாட்டில் கோயம்புத்தூர் மாவட்டம், வேடசந்தூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தண்டாயுதபாணிசுவாமி, தேவசேனா, வள்ளி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. தை மாதம் தைப்பூசம் முக்கிய திருவிழாவாக நடைபெறுகிறது. பங்குனி மாதம் திருவிழா நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அமலனாதிபிரான் வியாக்கியானம்
அமலனாதிபிரான் என்பது திருப்பாணாழ்வார் பாடிய பதிகம். இது திவ்விய பிரபந்தத்தில் இடம் பெற்றுள்ளது. இந்தப் பதிகத்துக்கு வேதாந்த தேசிகர் எழுதிய விரிவுரை அமலனாதிபிரான் வியாக்கியானம் என்னும் பெயரோடு வைணவர்களால் பெரிதும் போற்றப்படுகிறது. பெரியவாச்சான் பிள்ளை நாலாயிர திவ்விய பிரபந்தம் நூல் முழுமைக்கும் விரிவுரை (வியாக்கியானம்) எழுதியுள்ளார். இருப்பினும் பெரியாழ்வார் திருமொழி முதல் நான்கு பத்துக்கும் எழுதிய இவரது வியாக்கியானம் இப்போது கிடைக்கவில்லை.
பெரியவாசான் பிள்ளைக்கும் வேதாந்த சேசிகருக்கும் நெருங்கிய தொடர்பு இருந்தது.
கருவிநூல்
பகுப்பு:13 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
முத்துநாயக்கன்பட்டி ஊராட்சி
முத்துநாயக்கன்பட்டி ஊராட்சி (Muthunaickenpatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள தொப்பம்பட்டி வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2257 ஆகும். இவர்களில் பெண்கள் 1137 பேரும் ஆண்கள் 1120 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுரேகா சிக்ரி
சுரேகா சிக்ரி (Surekha Sikri) ஒரு இந்திய திரைப்பட, நாடக மற்றும் தொலைக்காட்சி நடிகை ஆவார். இந்தி நாட்க அரங்குகளின் ஒரு மூத்த நடிகையாவார், 1978 ஆம் ஆண்டு அரசியல் திரைப்படமான கிசா குர்சி கா என்பதில் அறிமுகமானார், மேலும் பல இந்தி மற்றும் மலையாள படங்களில், அதே போல் இந்திய தொலைக்காட்சித் தொடர்களிலும் துணைக் கதா பாத்திரங்களில் நடிக்கிறார்.
ஆரம்ப வாழ்க்கை மற்றும் பின்னணி
சிக்ரி உத்தரப்பிரதேசம் மற்றும் அல்மோரா மற்றும் நைனிடாலில் தனது குழந்தை பருவத்தை கழித்தார். அவரது வாழ்க்கையின் ஆரம்ப கட்டத்தில், அலிகார் முஸ்லீம் பல்கலைக்கழகதில் பயின்றார். பின்னர் அவர் 1968 ஆம் ஆண்டில் தேசிய நாடக பாடசாலையில் (NSD) பட்டம் பெற்றார். அவரது தந்தை விமானப் படையில் இருந்தார், அவரது தாயார் ஒரு ஆசிரியர் ஆவார். அவர் மும்பையில் வசித்துவரும் கலைஞரான ஹேமந்த் ரெஜை திருமணம் செய்துகொண்டார், இவர்களுக்கு ராகுல் சிக்ரி என்ற மகன் பிறந்தார். 2009 அக்டோபர் 20இல் இதய செயலிழப்பு காரணமாக அவளது கணவர் ஹேமந்த் ரெஜை இழந்தார். 1989 இல் சுரேகா சிக்ரி சங்கீத் நாடக அகாடமி விருது பெற்றார்.
குறிப்பு
பகுப்பு:1945 பிறப்புகள் பகுப்பு:சங்கீத நாடக அகாதமி விருது பெற்றவர்கள் பகுப்பு:மலையாளத் திரைப்பட நடிகைகள் பகுப்பு:இந்திய தொலைக்காட்சி நடிகைகள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:வாழும் நபர்கள்
மர்மகோவா கோட்டை
மர்மகோவா கோட்டை (Mormugão fort) இந்தியாவின் மேற்கு கடற்கரையிலுள்ள கோவா மாநிலத்தில் உள்ள மர்மகோவா நகரில் பாயும் சுவாரி ஆற்றின் தெற்கு முனையில் அமைந்துள்ளது.
வரலாறு
இந்த அரண் போர்த்துகீசிய இந்திய மாநிலத்தின் வைசுராய் நான்காவது விடிகுவேரா டோம் பிரான்சிசுகோ டா காமா,   அவரது இரண்டாவது அரசாங்கத்தின் போது, அப்போது இந்திய மாநிலத்தின் தலைநகராக இருந்த தெற்கு கோவாவைப் பாதுகாப்பதற்காக கட்டப்பட்டதாகும்.
பண்டைய கல்வெட்டுகளின் படி, இவரது படைப்புகள் 1624 ஆம் ஆண்டில் தொடங்கின. அந்த நூற்றாண்டில், கோவாவின் பழைய நகரத்தை ஆக்கிரமித்த தொடர்ச்சியான கொள்ளைநோய்கள் மற்றும் தாக்குதல்கள் காரணமாக, வைசுராய்கள் போர்த்துகீசிய இந்தியாவின் தலைநகரை ( ஆண்டியா போர்த்துகீசா ) மர்மகோவாவிற்கு மாற்ற நினைத்தனர். அதற்காக சில கட்டிடங்கள் கட்டப்பட்டன. அதிகமான திட்ட செலவுகள் காரணமாக திட்டம் கைவிட வழிவகுத்தது.
1737 ஆம் ஆண்டு மராட்டியர்களின் படையெடுப்பின் போது இப்பகுதி இழக்கப்பட்டது. பத்தொன்பதாம் நூற்றாண்டில் தற்போது பன்சிம் என அறியப்படும்  நோவா கோவா புதிய தலைநகராக மாறியது.
சிறப்பியல்புகள்
மர்மகோவா கோட்டை ஒரு செவ்வக வடிவத் திட்டத்தைக் கொண்டிருந்தது. 330, 88 மீட்டர் நீள அகல பரிமாணங்கள் கொண்டு நிலப்பக்கத்தில் ஐந்து பக்கங்களும் கடல் பக்கத்தில் நாற்கரவடிவமும் கொண்டிருந்தது. உள்ளே சேவை கட்டிடங்கள் நின்றன. ஒரு வட்ட கோபுரம் கோட்டையிலிருந்து துறைமுகத்திற்கு அணுகலை கொடுத்தது.
மேற்கோள்கள்
பகுப்பு:கோவா கோட்டைகள்
யூரோப்பியம்(III) ஆக்சைடு
யூரோபியம்(III) ஆக்சைடு (Europium(III) oxide) என்பது Eu2O3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். யூரோபியம் மற்றும் ஆக்சிசன் ஆகிய தனிமங்கள் சேர்ந்து உருவாகும் இச்சேர்மம் சிவப்பு அல்லது நீலம் வண்ண ஒளிர்பொருளாக தொலைக்காட்சிப் பெட்டிகள் மற்றும் உடனொளிர்வு விளக்குகளில் பயன்படுகிறது. மேலும், இட்ரியம் அடிப்படையிலான ஒளிர்பொருட்களுக்கு செயலூக்கியாக்கவும், உடனொளிர்வு கண்ணாடிகள் தயாரிப்பில் ஒரு முகவராகவும் யூரோபியம்(III) ஆக்சைடு பெரிதும் பயன்படுகிறது. ஐரோ பணத்தில் போலித் தாள்களை கண்டறியும் ஒளிர்பொருளாகவும் யூரோபியம் உடனொளிர்தல் பொருட்கள் பயன்படுகின்றன.
யூரோபியம் ஆக்சைடு இரண்டு பொதுவான படிக அமைப்புகளில் காணப்படுகிறது. 1. ஒற்றைச்சரிவுப் படிகம் (mS30, இடக்குழு = C2/m, எண். 12) மற்றும் 2. கனசதுரம் (cI80, இடக்குழு = Ia-3, எண். 206). கனசதுர அமைப்பானது மாங்கனீசு (III) ஆக்சைடின் படிகவமைப்பை ஒத்திருக்கிறது. உலோக யூரோபியத்தை எரியூட்டுவதன் முலமாக யூரோபியம்(III) ஆக்சைடு தயாரிக்கலாம். அமிலங்களுடன் வினைபுரிந்து அவ்வமிலங்களுடன் தொடர்புடைய யூரோபியம் உப்புகளை யூரோபியம்(III) ஆக்சைடு உருவாக்குகிறது.
மேற்கோள்கள்
பகுப்பு:யூரோப்பியம் சேர்மங்கள் பகுப்பு:ஆக்சைடுகள் பகுப்பு:செசுகியுவாக்சைடுகள்
ஆத்திரேலியப் பழங்குடிகள்
ஆஸ்திரேலிய பழங்குடிகள் (Indigenous Australians) எனப்படுவோர் ஆஸ்திரேலியக் கண்டத்தின் பழங்குடி இனமக்களாவர். இவர்கள் ஆஸ்திரேலியாவிலும் அதனைச் சுற்றியுள்ள சிறு தீவுகளிலும் உள்ள பூர்வீகக் குடிகள், மற்றும் டொரெஸ் நீரிணைத் தீவுகளைச் சேர்ந்த டொரெஸ் நீரிணைத் தீவார் (Torres Strait Islanders) ஆகியோர் ஆவர்.
பழங்குடிகளின் வருகை
ஆஸ்திரேலிய ஒரு சிறிய கண்டம் என்ற போதிலும், இதுவரை மேற்கொண்ட ஆய்வுகள் நியூ சவுத் வேல்ஸ் மாநிலத்தில் லெக்முங்கோ (Laje Mungo) என்னுமிடத்தில் 40,000 ஆண்டுகளுக்கு முன் பழங்குடிகள் இருந்ததற்கான ஆதாரங்கள் உறுதி செய்யப்பட்டுள்ளன. கற்காலத்திற்கு முன்பிருந்து மனிதர்கள் குடியிருந்தாலும் அவர்கள் தென்கிழக்கு ஆசியத் தீவுகளிலிருந்து மிகப்பழங்காலத்தில் பிரிந்தவர்களாக நம்பப்படுகிறது. மரபணு, மொழி அடிப்படையில் இப்பழங்குடிகளின் உறவும் தொடர்பும் (பிற நாட்டினத்தவர்களுடன்) உறுதிப்படவில்லை.
ஐரோப்பியரின் வருகை
1788 இல் முதன்முதலாக ஐரோப்பியர்கள் இங்கு குடியேறியபோது மூன்று இலட்சம் பழங்குடிகள் இக்கண்டத்தில் வசித்து வந்தனர். அப்போது 500 வகையான பழங்குடியினர் இக்கண்டத்தில் தங்கள் சொந்த மொழியுடன் வாழ்ந்து வந்தனர்.
வெளி இணைப்புகள்
பகுப்பு:ஆஸ்திரேலியப் பழங்குடிகள்
கோயம்புத்தூர் பொறியியல் மற்றும் தொழில்நுட்பக் கல்வி நிறுவனம்
இருப்பிடம்
இந்த கல்லூரி கோயமுத்தூரில் இருந்து 28 கிலோமீட்டர் தொலைவில் உள்ள நரசிபுரத்தில், 26.5 acre பரப்பளவுள்ள வளாகத்தில் அமைந்துள்ளது.
கல்வி
இக்கல்லூரியானது அண்ணா பல்கலைக்கழகம் மற்றும் ஏ.ஐ.சி.டி.இ-யின் ஒப்புதலுடன் பின்வரும் பட்டப்படிப்புகளை வழங்குகிறது.